„Biolagunevate jäätmete kodukompostrite hankimine“

**VÄIKEHANKE ALUSDOKUMENT**

**MÜÜGILEPING**

*Lepingu sõlmimise kuupäev digitaalallkirjas.*

**Saue Vallavalitsus (77000430)**,edaspidi nimetatud *tellija*, keda põhimääruse alusel esindab vallavanem Andres Laisk, ja

**…**,edaspidi nimetatud *töövõtja*, keda …. alusel esindab ….,

edaspidi koos nimetatud *pooled* või eraldi *pool*, sõlmisid müügilepingu (edaspidi *leping*) alljärgnevas:

1. **Üldsätted**
	1. Leping on sõlmitud väikehankemenetlusega riigihanke „Biolagunevate jäätmete kodukompostrite hankimine“ viitenumbriga (edaspidi *riigihange*) tulemusena.
	2. Müüja suhtleb ostja esindajatega eesti keeles. Kõik lepinguga seotud dokumendid vormistatakse eesti keeles.
	3. Kõik lepingu tõlgendamisest või täitmisest tulenevad vaidlused püütakse lahendada poolte vaheliste läbirääkimiste teel. Lahkhelide korral peab müüja tõendama tema poolt tarnitud kauba või osutatud teenuse vastavust lepingu mõttele, heale tavale, kokkulepetele, normidele, eeskirjadele ja õigusaktidele. Lisaks sellele lähtutakse lepingu tõlgendamisel ka riigihanke alusdokumentides sätestatust, pakkuja pakkumuses antud kinnitustest ning riigihankemenetluse käigus hankija poolt antud selgitustest. Kokkuleppe mittesaavutamisel lahendatakse vaidlus Harju Maakohtus vastavalt Eesti Vabariigis kehtivatele õigusaktidele.
	4. Kõigis küsimustes, mis ei ole reguleeritud lepingu või selle lisadega, juhinduvad pooled Eesti Vabariigi vastavatest õigusaktidest.
	5. Lepingus toodud mõisted ja pealkirjad on mõeldud lepingu sisu edasiandmiseks. Vastuolu korral mõiste või pealkirja ja sisu vahel lähtutakse sisust. Vastavalt kontekstile viitavad lepingus ainsuses toodud sõnad ka mitmusele ja vastupidi.
	6. Käesolev lepingu tekst kuulub avalikustamisele avaliku teabe seaduse alusel, kuna teave on loodud avalikke ülesandeid täites. Ülejäänud lepingu dokumentides sisalduv informatsioon on konfidentsiaalne ja pooled kohustuvad seda kolmandatele isikutele mitte avalikustama, kui lepingu pool on teistele pooltele sellest kirjalikult teada andnud (nt riigihangete seaduse alusel märgib pakkuja milline osa pakkumusest on ärisaladus) ning tegemist on teabega, mis tuleb tunnistada asutusesiseseks kasutamiseks avaliku teabe seaduse alusel (ärisaladus, isikuandmed, turvaandmed vms).
	7. Leping on koostatud elektrooniliselt ja allkirjastatud digitaalselt. Lepingu mõlemale poolele jääb mõlema poole digitaalse allkirjaga lepingu fail.
2. **Lepingu dokumendid**
	1. Lepingu dokumendid koosnevad käesolevast lepingu tekstist, lepingu olemasolevatest ja tulevikus lisatavatest lisadest.
	2. Lepingul on selle sõlmimisel järgmised lisad:
		1. Lisa 1 – Tehniline kirjeldus;
		2. Lisa 2 – Müüja pakkumus.
3. **Lepingu objekt**
	1. Lepingu alusel müüja müüb ja tarnib ostjale 200 lisas 2 toodud kodukompostrit (edaspidi kaup).
	2. Müüja annab ostjale üle kauba, mille kvaliteet, kogus ja omadused vastavad lepingus ja selle lisades 1 ja 2 sätestatule. Lepingus määratlemata omaduste osas peab kaup vastama vähemalt sellisele kvaliteedile, mis vastab kauba kasutamise tavapärasele otstarbele ja eesmärkidele ehk olema vähemalt keskmise kvaliteediga ja vastama sarnastele asjadele tavaliselt esitatavatele nõuetele.
	3. Müüja peab asja kohale toimetamisel tagama asja kvaliteedi säilimise ja järgima lepingu objektiks olevatele asjadele tavaliselt esitatavaid transportimise tingimusi.
4. **Lepingu hind ja maksetingimused**
	1. Lepingu hind ehk kauba müügihind kokku on kuni **XXX eurot**, millele lisandub käibemaks kehtivas määras. Tasumise aluseks on ühiku hinnad ja ostjale üleantud konteinerite ja kompostrite kogus.
	2. Ühe kodukompostri hind on XXX eurot, millele lisandub käibemaks.
	3. Lepingu hind sisaldab lisaks kauba omandiõiguse ülemineku tasule ka tasu ja muude lepingu eesmärgi täitmisega seotud lisateenuste eest (tarne, mahalaadimine tarnekohas, üleandmine, vajadusel hoiustamine, garantii jmt) .
	4. Ostja ei tee ettemaksu. Müüjal tekib õigus nõuda müügihinna tasumist peale kauba nõuetekohast tarnimist ja üleandmist ostjale ning pärast üleandmise-vastuvõtmise akti allkirjastamist poolte poolt.
	5. Müügihinna nõudmiseks esitab müüja ostjale masinloetava e-arve. Arve muus vormis kui e-arvena saatmisel ei loeta arve ostja poolt kätte saaduks kuni arve puuduste kõrvaldamiseni.
	6. Ostja kohustub tasuma arve sellel näidatud tähtaja jooksul, mis ei tohi olla lühem kui 14 kalendripäeva arve esitamisest.
	7. Kui ostja leiab, et müüja poolt edastatud arve ei vasta lepingule ja/või müüja poolt tegelikult tarnitud kaubale, siis esitab ostja müüjale arve kohta pretensiooni 7 kalendripäeva jooksul arve saamisest. Kuni arves paranduste tegemiseni on ostjal õigus keelduda arve tasumisest vaieldavas osas.
	8. Kauba omandiõigus jääb müüjale kuni kauba eest lepingujärgse müügihinna tasumiseni.
5. **Kauba tarne ja üleandmine**
	1. Müüja kohustub ostjale üle andma ja ostja kohustub vastu võtma tarnekohta tarnitud kaubad hiljemalt lõplikul tarnetähtpäeval, mis on **3 kuu jooksul alates lepingu sõlmimisest**. Tarnekoha aadress(id) on sätestatud lisas 1.
	2. Hiljemalt 10 päeva jooksul hankelepingu sõlmimisest koostab müüja ja esitab ostjale kooskõlastamiseks täpse tarnegraafiku, kus lepivad kokku lepingu täitmisega seotud kohustuste täitmise täpse ajakava, tegevused ja tarnekohad. Vajadusel täpsustavad pooled tarnegraafikut ning peale kooskõlastamist allkirjastavad selle.
	3. Müüja kohustub teavitama ostjat viivitamatult, kuid mitte hiljem kui 3 tööpäeva jooksul alates vastavate asjaolude ilmnemisest, tarnetähtaegadest mittekinnipidamisest või muudest asjaoludest, mis takistavad lepinguliste kohustuste täitmist.
	4. Müüja annab tarnitud kauba ostjale üle üleandmise-vastuvõtmise aktiga (edaspidi *akt*), kus fikseeritakse tarnitud kauba kirjeldus, kogus, tarnekoht, üleandmise kuupäev ning koos kaubaga üleantav dokumentatsioon. Koos kaubaga tuleb üle anda ka kauba eestikeelne kasutus- ja hooldusjuhend.
	5. Ostja kohustub tarnitud kauba tarnekohas üle vaatama ja akti allkirjastama, kui ta kaubas puuduseid ei tuvasta.
	6. Kui ostja tuvastab ülevaatusega, et tarnitud kaubad ei vasta lepingu tingimustele, sh kui kaupadel esineb defekte või muid puudusi, siis on ostjal õigus:
		1. keelduda akti allkirjastamisest ning kaupade vastuvõtmisest ja nõuda müüjalt viivitamata lepingu tingimustele vastavate kaupade üleandmist, samuti kasutada muid õiguskaitsevahendeid, või
		2. võtta paigaldatud kaubad müüjalt vastu (eeskätt pisipuuduse esinemisel), millisel juhul märgitakse ostja pretensioonid akti ning aktis lepitakse kokku ostja pretensioonide lahendamise kord, sh milliseid abinõusid kohustub müüja kasutama (nt hinna alandamine).
	7. Kõigist mittevastavustest (mh varjatud puudustest), mida ostja ei märganud ega pidanud märkama ülevaatuse ajal, on ta kohustatud teavitama müüjat mõistliku aja jooksul alates mittevastavuse ilmnemisest. Vaatamata akti allkirjastamisele ostja poolt ei vabane müüja vastutusest kaubal esinevate varjatud puuduste eest, mida ostja tavapärase ülevaatuse käigus ei pidanudki märkama.
	8. Kauba juhusliku hävimise või kahjustumise risk läheb müüjalt ostjale üle pärast tarnitud kauba valduse üleandmist ostjale.
	9. Kauba vastuvõtmine ostja poolt ei välista ega piira müüja vastutust seaduse alusel.
6. **Garantii**
	1. Müüja annab müüdud kaupadele garantii 24 kuud, mis hakkab kulgema kauba üleandmise-vastuvõtmisega aktiga ostjale üleandmisest.
	2. Garantii sisu on puudustega (sh tootmisdefektidega) kaupade remont või asendamine müüja kulul. Müüja kannab kõik garantii korras puuduste kõrvaldamisega seotud kulud, sh materjali‑, transpordi- ja tööjõukulud.
	3. Lepingu alusel antav garantii ei hõlma tavapärasest kulumisest tingitud kuluvosade vahetust, kaupade puhastamist ja hooldamist. Samuti puuduvad müüjal garantii alusel kohustused, kui ta tõendab, et puudus on tingitud ostja tahtlikust kaupu kahjustavast tegevusest või sellest, et ostja on rikkunud müüja poolt ostjale üle antud kasutus- ja hooldusjuhendites sätestatut. Muul juhul on müüja kohustatud kõrvaldama kõik kaupadel garantiiajal ilmnevad puudused sõltumata põhjusest.
	4. Kui kaupadel ilmneb garantiiajal puudus, mille kõrvaldamist ostja soovib, kohustub ostja sellest müüjat teavitama mõistliku aja jooksul selle ilmnemisest.
	5. Müüja kohustub kõrvaldama garantii korras puudused 30 kalendripäeva jooksul alates ostja poolt puudusest teavitamisest lepingus ettenähtud korras.
	6. Kui müüja ei kõrvalda kaubas puudusi või ei vaheta kaupa välja määratud aja jooksul, siis on ostjal õigus tellida kauba puuduse parandamine või kauba väljavahetamine kolmandatelt isikutelt ning nõuda sellega seotud kulud sisse müüjalt.
	7. Garantiiajal asendatud kaubale antakse algse garantiiga sama kestusega uus garantii. Kauba parandamise korral pikeneb garantii parandamise aja kestuse võrra.
	8. Garantii ei välista ega piira ostja õigust kasutada muid seadusest ja lepingust tulenevaid õiguskaitsevahendeid.
	9. Müüja on teadlik, et ostja ei asu kaupa ise kasutama vaid müüb kaubad edasi füüsilistele isikutele. Müüja kinnitab, et ostjale antud garantii läheb koos kauba omandiõigusega üle.
7. **Vastutus**
	1. Pooled vastutavad lepinguga võetud kohustuste täitmata jätmise või mittekohase täitmise eest Eesti Vabariigi õigusaktides ning lepingus ettenähtud korras. Pooled ei vastuta lepingu rikkumise eest, mis leidis aset vääramatu jõu tagajärjel.
	2. Kui müüja viivitab oma lepingujärgsete kohustuste täitmisega üle kokkulepitud tähtaja ja ei esine vastutusest vabastavaid asjaolusid, siis on müüja kohustatud ostja nõudmisel maksma leppetrahvi kuni 30 eurot päevas iga viivitatud kalendripäeva eest kuni kohustuse täitmiseni, kuid mitte rohkem kui 10% lepingu kogumaksumusest.
	3. Kui ostja viivitab lepingus sätestatud rahaliste kohustuste täitmisega ja ei esine vastutusest vabastavaid asjaolusid, siis on ostja kohustatud müüja nõudmisel maksma viivist kuni 0,1% tähtaegselt tasumata summalt iga hilinenud kalendripäeva eest kuni kohustuse täitmiseni, kuid mitte rohkem kui 10% lepingu kogumaksumusest.
	4. Ostjal on õigus lepingust taganeda, kui müüja ei esita tarnegraafikut lepingus sätestatud aja jooksul ega ka tellija antud mõistliku lisatähtaja jooksul, ei ole tarninud nõuetekohast kaupa 7 kalendripäeva jooksul alates tarnetähtpäeva (sh tarnegraafikus sätestatud vahetähtaeg) saabumisest (sh juhul kui ei ole kõrvaldanud puuduseid tarnitud kaubas) või esinevad muud asjaolud, mille alusel ostjal on põhjuste eeldada, müüja ei ole võimeline kaupu tarnima või esineb muu oluline lepingu rikkumine.
	5. Kui ostja taganeb lepingust müüjast tingitud asjaolu tõttu, siis kohustub müüja ostja nõudel tasuma leppetrahvi kuni 1000 eurot ning hüvitama ostjale lepingust taganemisega kaasneva leppetrahvi ületava kahju, sh hinnavahe, mis võib tekkida ostjal asendustehingu tegemisest.
	6. Müüjal on õigus lepingust taganeda, kui ostja on olulises viivituses kauba eest tasumisel, milleks loetakse viivitust üle 14 kalendripäeva maksetähtpäeva saabumisest. Kui müüja taganeb lepingust ostja olulise makseviivituse tõttu, siis on ostja kohustatud müüja nõudel tasuma müüjale leppetrahvi kuni 1000 eurot.
	7. Kui üks pool rikub oma lepingust tulenevaid kohustusi, siis on teisel poolel õigus lisaks lepingus kokkulepitule kasutada tema suhtes ka muid võlaõigusseadusest tulenevaid õiguskaitsevahendeid.
8. **Vääramatu jõud**
	1. Pooled ei vastuta oma lepingust tulenevate kohustuste rikkumise eest, mille põhjustas vääramatu jõud. Vääramatu jõud on asjaolu, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
	2. Lepingu mittetäitmine põhjusel, mida on tekitanud vääramatu jõud, loetakse vabandatavaks üksnes tingimusel, et pooled rakendavad jõupingutusi sellise olukorra vältimiseks ning tingimusel, et võetakse tarvidusele meetmed lepingu täitmiseks.
	3. Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest koheselt kirjalikult teatama teisele poolele. Teates tuleb kirjeldada lepingu täitmise takistust, samuti esitada põhjendused ja tõendid, mis näitaks, et takistus on põhjustatud vääramatust jõust ja pool on rakendanud kõiki võimalikke meetmeid takistuse ületamiseks. Võimalusel tuleb teates esitada prognoos takistuse ajalise kestuse kohta.
	4. Vääramatu jõud muudab lepingus toodud tähtaegu perioodi võrra, mille jooksul vääramatu jõu tegurid takistavad lepingu täitmist. Pooled peavad oma lepinguliste kohustuste täitmist jätkama niipea, kui vääramatu jõu tegurid on kõrvaldatud.
	5. Kui vääramatu jõu asjaolud kestavad üle 30 kalendripäeva, otsustavad pooled läbirääkimiste käigus oma lepinguliste kohustuste täitmise võimalused.
	6. Kui vääramatu jõu asjaolud takistavad lepingu täitmist kestusega üle 45 kalendripäeva, siis on pooltel õigus leping erakorraliselt üles öelda või lepingust taganeda. Sellisel juhul ei ole pooltel õigus nõuda teiselt poolelt lepingu mittetäitmise või mittenõuetekohase täitmisega tekitatud kahju hüvitamist. Käesolev punkt ei välista ega piira poolte õigust kasutada muid seadusest tulenevaid lepingust taganemise aluseid.
9. **Lepingu jõustumine, muutmine ja lõppemine**
	1. Leping jõustub ja loetakse sõlmituks selle allkirjastamisel mõlema poole poolt (lepingu sõlmimise päev on viimase digitaalallkirja andmise päev) ja kehtib kuni lepingujärgsete kohustuste täitmiseni.
	2. Lepingut võib muuta poolte kirjalikul kokkuleppel ja kooskõlas riigihangete seadusega.
	3. Muudatused jõustuvad pärast nende allkirjastamist mõlema poole poolt või poolte poolt määratud tähtajal. Kirjaliku vormi mittejärgimisel on muudatused tühised.
	4. Lepingut muuta sooviv pool esitab muudatusettepanekud teisele poolele kirjalikult. Muudatusettepanek peab olema põhjendatud. Teine pool on kohustatud ettepaneku läbi vaatama ja ettepaneku esitanud poolele kirjalikult vastama hiljemalt 10 kalendripäeva jooksul arvates ettepaneku saamisest. Ettepaneku mitterahuldamise otsus peab olema põhjendatud.
	5. Pool võib lõpetada lepingu ühepoolselt ennetähtaegselt (taganemine) seaduses ja lepingus ettenähtud juhtudel.
10. **Teated**
	1. Lepinguga seotud teated peavad olema esitatud kirjalikus või sellega võrdsustatud elektroonilises vormis, välja arvatud juhtudel, kui sellised teated on informatsioonilise iseloomuga, mille edastamisel teisele poolele ei ole õiguslikke tagajärgi.
	2. Informatsioonilist teadet võib edastada vabas vormis telefoni või e-posti teel lepingus nimetatud kontaktisikule.
	3. Kirjalikud või sellega võrdsustatud elektroonilises vormis teated edastatakse teisele poolele tema lepingus või äriregistris märgitud ametlikule e-postiaadressile digitaalselt allkirjastatuna või posti teel tähitud kirjaga lepingus või äriregistris märgitud ametlikule asukoha aadressile või antakse üle allkirja vastu. Ühe poole teade teisele poolele loetakse kättesaaduks, kui teade on saadetud ametlikule e-posti aadressile ning sellest on möödunud üks tööpäev või postiaadressile ning sellest on möödunud neli tööpäeva, v.a juhul, kui teine pool on teate kättesaamist e-posti teel varasemalt kinnitanud või kättesaamist allkirjaga kinnitanud.
11. **Kontaktisikud**
	1. Ostja kontaktisik ja esindaja, üleandmise-vastuvõtmise aktide ja teadete allkirjastamisel on Marleen Leht tel +372 5357 3361, e-post: marleen.leht@sauevald.ee.
	2. Müüja kontaktisik ja esindaja tarnegraafiku, üleandmise-vastuvõtmise aktide ja teadete jms lepinguga seonduvate dokumentide (v.a lepingu muutmine või lõpetamine) allkirjastamisel on XXX.
12. **Poolte andmed ja allkirjad**

|  |  |
| --- | --- |
| **Ostja:** | **Müüja:** |
| Saue Vallavalitsus (77000430) | - |
| Kütise 8, Saue linn, Saue vald, Harju maakond 76505 | - |
| info@sauevald.ee  | -  |
|  |  |
| (allkirjastatud digitaalselt) | (allkirjastatud digitaalselt)  |
| Andres Laisk  | - |
| vallavanem | - |